kardosdrur/scandi-wiki huggingface dataset:
Heinrich Schwabe

Samuel Heinrich Schwabe (født 25. oktober 1789 i Dessau, død 11. april 1875 samme sted) var en tysk astronom og botaniker.

Schwabe arbejdede som farmaceut, men solgte apoteket i 1829 for at kunne vie sit liv til astronomien. På sit privatobservatorium gjorde han en række værdifulde observationer af solen, månen, planeterne og flere kometer.

Resultaterne fra disse observationer udgav han i en række artikler i tidsskrifter. Den største anerkendelse fik han for opdagelsen af solpletternes periode (1843). I 1857 modtog han Royal Astronomical Societys guldmedalje.

I 1838 udgav han Flora Anhaltina, et omfattende værk over vegetationen i Anhalt, hans hjemegn.

Litteratur 
 "Schwabe, Samuel Heinrich" (Nordisk Familjebok)

Astronomer fra Tyskland
Botanikere fra Tyskland
Personer fra Dessau
Medlemmer af Royal Society
Bernhard Beskow

Bernhard Beskow henviser til blandt andre:

 Bernhard von Beskow (1796-1868) – svensk publicist
 Bernhard August Beskow (1837-1910) – svensk raderer
Flora Ofelia

Flora Ofelia Hofmann Lindahl (født 14. juli 2005), bedre kendt som blot Flora Ofelia, er en dansk sangerinde og skuespiller, der vandt sangkonkurrencen MGP 2015 med sin sang "Du Du Du" og siden har medvirket i blandt andet tv-serien Ulven kommer (2020) og spillefilmen Du som er i himlen (2022).

Karriere 
Flora Ofelia vandt som niårig MGP i 2015 med sangen "Du Du Du". Hun udgav op til MGP i 2016 sangen "Fantastisk Fantasi", som hun lavede en musikvideo til med de 50.000 kroner, hun havde fået for at vinde MGP. Samme år lagde hun stemme til Sofie i animationsfilmen Den magiske juleæske. I 2018 spillede hun elverpigen Neia i Landet af glas. Hun fik sit gennembrud, da hun i 2020 spillede den bærende hovedrolle i DR-serien Ulven kommer som pigen Holly, for hvilken hun modtog en Robert for Årets kvindelige hovedrolle – tv-serie i februar 2021 som den yngste nogensinde i en alder af 15 år. Succesen fortsatte med Tea Lindeburgs debutspillefilm Du Som Er I Himlenbaseret på den selvbiografiske roman En dødsnat af Marie Bregendahl fra 1912 hvor Flora Ofelia spillede hovedrollen Lise; for rollen modtog hun i september 2021 prisen for bedste hovedrolle ved den internationale filmfestival i San Sebastián, igen som den yngste nogensinde. Samme måned underskrev hun kontrakt med det engelske agentbureau United Agents.

Baggrund 
Flora Ofelia Hofmann Lindahl blev født den 14. juli 2005 og voksede op i Bisserup på Sydvestsjælland. Hendes søster, Freja-Bella, deltog i MGP 2012. Hendes far, Jesper Hofmann, er komponist, producer og medlem af bandet Innocent Blood, mens hendes mor er frisør og ejer frisørsalonen Madame Grøn i Næstved. For at optage Ulven kommer boede hun i størstedelen af et år på Vesterbro hos sine gudforældre. I grundskolen gik hun på Herlufsholm, og i 1. g gik hun på Sankt Annæ Gymnasium.

Referencer 
Kommentarer

Kildehenvisninger

Eksterne henvisninger 
 
 

Sangere fra Danmark
Skuespillere fra Danmark
Vindere af MGP
Robert for årets kvindelige hovedrolle – tv-serie
Emma Pi

Emma Pi Hedeboe (født 28. december 2001) eller bare Emma Pi er en sangerinde der vandt MGP 2014 med sin sang som hed "Du ser den anden vej"

I 2022 deltog hun Dansk Melodi Grand Prix sammen med sin far Rasmus Hedeboe under navnet  Der Var Engang med sangen En Skønne Dag, men kom ikke videre til superfinalen.

Referencer

Eksterne henvisninger 
 

Sangere fra Danmark
Vindere af MGP
Skrydstrup Bronzealdergård

Skrydstrup Bronzealdergård er et areal umiddelbart syd for virksomheden Grams gamle bygninger i Vojens, hvor der er fundet rester af adskillige huse fra den ældre bronzealder. Museum Sønderjylland undersøgte området i 1993, og fandt fem huse. Det ældste blev opført omkring 2460-2200 f.Kr. og det yngste er 1000 år senere fra ældre bronzealder, dvs. 1290-1060 f.Kr. Især hus 1 og 4 har fået stor opmærksomhed.

Husene

Hus 1 
Dette hus blev fundet under en mindre gravhøj, som dækkede husets opholdsrum. Bygningen var 30 m langt og lidt over 7 m bredt og opdelt i tre rum: Beboelse mod vest, midterrummet var lade og mod øst fandtes antagelig en stald. På grund af gravhøjen var husets stenbrolagte indgangsparti mod syd bevaret. I huset fandt man en halv, vreden armring af bronze, som kan dateres til slutningen af den ældre bronzealder. Kulstof-14 analyser viser, at huset er fra tiden mellem 1320 og 1220 f.Kr. Det er samtidigt med Skrydstruppigen, som blev begravet i en gravhøj 700 m sydvest for huset.

Hus 4 
Høvdingehallen var et langhus, der var mere end 50 m langt og 10 m bredt. Det er med sine 500 m2 det største hus fra oldtiden, der er udgravet i Sønderjylland. Bygningen var opdelt i tre rum. Mod vest fandtes beboelsen, der var centreret om flere jordovne. Midterrummet var en lade med en næsten 2 m dyb kældergrube. Mod øst fandtes en stald med båse til større og mindre dyr. Kulstof-14 analyser viser at huset var i brug 1500-1330 f.Kr. Det er tydeligvis ikke hvem som helst, der boede her, men antagelig en magtfuld høvdingeslægt. Huset er i dag er markeret med betonpiller.

Referencer 

Nordisk bronzealder
Sønderjyllands historie
Landbohistorie
Bygninger, konstruktioner og anlæg i Haderslev Kommune
Vojens
William T. Sampson

William Thomas Sampson (født 9. februar 1840 i Palmyra, New York, død 6. maj 1902 i Washington, D.C.) var en amerikansk søofficer.

Sampson deltog som officer med hæder i borgerkrigen 1861—65. I 1882 ansattes han ved Marineobservatoriet og præsiderede 1885 ved den internationale konference til bestemmelse af De forenede Staters hovedmeridian. I 1886 blev Sampson chef for Marinekabinettet og udnævntes 1889 til kommandør. I 1898 var Sampson medlem af den kommission, der undersøgte årsagen til panserskibet Maines ødelæggelse i Havannas havn, og som kom til det resultat, at ødelæggelsen skyldtes en mine eller torpedo. Der blev vel ikke sagt, hvem der havde gjort det, men det amerikanske folk troede, det var spanierne, og den derved ophidsede folkestemning bidrog meget til erklæringen af krig med Spanien. Under denne blev Sampson, der var avanceret til kontreadmiral, øverstkommanderende over de søstridskræfter, der skulle bekæmpe den spanske flåde i de vestindiske farvande. Slutkampen fandt sted ved Santiago på Kuba, hvor den spanske admiral Cervera med sin krydsereskadre havde søgt tilflugt. Her blev han tæt blokeret af Sampson med en meget overlegen styrke, så det var umuligt for Cervera at slippe ud. Forsøget blev dog gjort den 3. juli med det resultat, at hele hans eskadre blev ødelagt. Sampson var med sit flagskib New York under udbrudet gået væk fra blokadestationen for at konferere med hærens øverstkommanderende, så han kom ikke til at tage nævneværdig del i slaget, i hvilket commodore Schley var den øverste chef. Sampson blev dog tilkendt æren for sejren på grund af de udmærkede instruktioner for blokaden og eventuelle udbrud, han havde givet.

Kilder 

  

 

Admiraler fra USA
Amerikanere i 1800-tallet
Crécy-en-Ponthieu

Crécy-en-Ponthieu, på gammelt engelsk Cressy, er en kommune i franske departement somme i Hauts-de-France. Det ligger i det nordlige Frankrig syd for Calais. Byen har givet navn til Crécyskoven, der begynder omkring 2 km sydvest for byen, og som er en af de største skove i Nordfrankrig. En lille flod, kaldet Maye, løber gennem byen, som har 1.594 indbyggere. Slaget ved Crecy foregik her i 1346 under hundredårskrigen mellem England og Kongeriget Frankrig. Englænderne vandt slaget blandt andet takket være deres effektive brug af langbuer.

Eksterne henvisninger 

 Somme Tourism Board Crécy-en-Ponthieu information 

Byer i Somme
Balance (band)

Balance var en dansk musikgruppe med medlemmerne Jan Nørby (vokal og akustisk guitar), Benjamin Jensen (guitarist), Søren Skøtt (vokal og Keyboard), Hasse Krüger (trommeslager), og Thomas Fallemann (bassist).
Gruppen Balance blev dannet i 1996 og udsprang af kopibandet TAMBU der spillede Toto kopi.
For Balance var musikken essensen af kærlighed og drømmerier, og i 2001 udkom debutalbummet Make Up Your Mind, og Fyn fik hurtigt øjnene op for det nye band.
Gruppen er særlig kendetegnet ved deres westcoast-AOR-inspirerede pop/rockmusik med lette tekster om kærlighed. Undtaget er dog den politiske sang In the world around us som blev genudgivet 16. marts 2009.
Balance gik i opløsning i 2004 men genopstod en kort periode for at optræde i Kongens Have i Odense.

Historien 
I 2001 havde nyborgensiske Saybia fået en pladekontrakt, imens Balance stadig kæmpede med at finde 'balancen'. 
Produceren Søren Mikkelsen blev overtalt til at producere Balances første album og var medvirkende til at Balance fik fem stjerner i musiktidsskriftet Gaffa.
Den første single fra Make Up Your Mind var It’s You som opnåede en del spilletid på radiostationen The Voice, og nummeret var efterfølgende et radiohit i Chile.

Balance fik også en del tv-tid på lokalstationen TV 2/Fyn , hvor de bl.a. har optrådt med numrene Make up your mind og Times in my life.
Gruppens efterfølgende album And I åbnede vejen for en række opvarmningskoncerter for skotske Runrig og Gnags. 
Sangene blev primært skrevet af Jan Nørby og Søren Skøtt, i en uerstattelig symbiose, men hvis man kigger på værkerne, så skrev alle gruppens medlemmer sange og nåede alle at bidrage til gruppens relativt store musikalske katalog.

Balance fik aldrig det store gennembrud, men spillede flere hundrede koncerter og blev fremhævet for deres originalitet og opnåede stor kritikerros for deres eksperimenterende brug af forskellige tempo og stilskift inden for popmusikkens stramme rammer.

Diskografi 
 Balance (ep) (1999)
 How the story Ends (2001)
 And I (2002)
 Border Cross (2003)
 In The World Around Us (Single) (2009)

Kilder 

Rockgrupper fra Danmark
Musikgrupper fra 1996
Chloé Bulleux

Chloé Bulleux (født 18. November 1991) er en fransk håndboldspiller som spiller for Siófok KC i Ungarn og det franske landshold.

Referencer

Eksterne henvisninger 

Håndboldspillere fra Frankrig
Olympiske håndboldspillere fra Frankrig
Olympiske medaljevindere i håndbold
Olympiske sølvmedaljevindere fra Frankrig
Medaljevindere ved sommer-OL 2016
Håndboldspillere ved sommer-OL 2016
Deltagere for Frankrig ved sommer-OL 2016
Jerome Flynn

Jerome Patrick Flynn (født 16. marts 1963) er en britisk skuespiller og sanger, kendt for roller som; Kenny "Rambo" Baines i tv-filmen fra 1986 London's Burning, og i tv-serier som Paddy Garvey i Soldier Soldier, Bronn i Game of Thrones, og Bennet Drake i Ripper Street.

Udvalgt filmografi

Film 
 London's Burning (1986, tv-film) – Kenny "Rambo" Baines
 Edward II (1991) – Edmund af Woodstock, 1. jarl af Kent
 Kafka (1991) – Slotsattendant
 A Mind To Murder (1995, tv-film) – Peter Nagle

Tv-serier 
 Soldier Soldier (1991–95; 44 afsnit) – Paddy Garvey
 Game of Thrones (2011–19; 36 afsnit) – Bronn
 Ripper Street (2012–16; 31 afsnit) – Bennet Drake

Eksterne henvisninger 

 

Tv-skuespillere fra England
Filmskuespillere fra England
Sangere fra England
Kafka (flertydig)

Franz Kafka (1883–1924) – tysksproget forfatter

Kafka kan også henvise til:

Personer 
 Gustav Kafka (1883–1953) – østrigsk filosof og psykolog
 Gustav Eduard Kafka (1907–1974) – tysk-østrigsk jurist og politolog
 Hans Kafka (1902–1974) – østrigsk manuskriptforfatter og journalist
 Helmut Kafka (født 1940) – tysk fodboldspiller og -træner
 Maria Restituta Kafka (1894–1943) – østrigsk nonne, sygeplejerske og saligkåret matyr

Andet 
 Kafka (film) – fra 1991, instrueret af Steven Soderbergh
 3412 Kafka – asteroide opkaldt efter Franz Kafka
 Apache Kafka – et open-source softwareprojekt fra Apache Software Foundation
 Kafka på stranden – roman af Haruki Murakami fra 2002.

Se også 
 Margit Kaffka (1880–1918) – ungarsk forfatter
 kafkask - om en umulig kamp mod et uigennemskueligt bureaukratisk system.
Edmund Leighton

Edmund Blair Leighton (21. september 1852 – 1. september 1922) var en engelsk maler i den historiske genre, der var specialiseret i regency- og middelaldermotiver.

Leighton var søn af kunstneren Charles Blair Leighton. Han blev uddannet på University College School, før han blev studerende ved Royal Academy Schools. Han giftede sig med Katherine Nash i 1885 og de fik en søn og datter. Han udstillede årligt på Royal Academy fra 1878 til 1920.

Leighton var en kræsen kunstner, der producerede malerier med mange detaljer i hans romantiske scener. Han har tilsyneladende ikke efterladt sig nogle dagbøger og selvom han udstilliede på Royal Academy i over 40 år blev han aldrig ansat som underviser eller lektor.

Ved hans død blev der udgivet flere nekrolog, hvor hans fødselsår fejlagtigt blev angivet som 1853 i stedet for 1852.

Værker 

 Old Times (1877), private collection.
 Till Death Do Us Part (1878)
 The Dying Copernicus (1880)
 Un Gage d'Amour (1881), Auckland Art Gallery Toi o Tamaki.
 Abelard and his Pupil Heloise (1882), Phillips Auctioneers, UK.
 Duty (1883)
 Conquest (1884)
 The Gladiator's Wife (1884), private collection.
 The Rehearsal (1888), Croydon Clocktower, UK.
 Call To Arms (1888), Roy Miles Fine Paintings.
 A Stolen Interview (1888)
 Olivia (1888)
 How Liza Loved the King (1890), Towneley Hall Art Gallery and Museum, Burnley.
 Lay thy sweet hand in mine and trust in me (1891)
 Lady Godiva (1892), Leeds City Art Gallery.
 Two Strings (1893)
 Goodbye (1893)
 Launched in Life (1894)
 My Next-Door Neighbour (1894), privat samling.
 Waiting for the Coach (1895), Manchester Art Gallery.
 A Favour (1898)
 In Time of Peril (1897)
 Off (1899), Manchester Art Gallery.
 God Speed (1900)
 On the Threshold (1900), Manchester Art Gallery.
 The Accolade (1901), private collection.
 Adieu (1901), Manchester Art Gallery.
 Lilac (1901)
 Tristan and Isolde (AKA The End of the Song) (1902)
 Alain Chartier (1903)
 Ribbons and Laces for Very Pretty Faces (1904)
 The Dedication (1908)
 The Shadow (1909), City Hall, Cardiff
 The Key (1909)
 Pelleas and Melisande (1910) Williamson Art Gallery and Museum
 To the Unknown Land (1911)
 The Boyhood of Alfred The Great (1913)
 My Fair Lady (1914)
 A Nibble (1914), private collection.
 An Arrival (1916), City Hall, Cardiff
 The Wedding March (1919)
 The Lord of Burleigh, Tennyson (1919), private collection.
 Sweet Solitude (1919), private collection.
 After Service (1921), private collection.
 Signing the Register (undated), Bristol City Museum and Art Gallery.
 The Fond Farewell (undated), Messum's, London.
 Lord of the Manor (undated), private collection.
 Sorrow and Song (undated), Bristol City Museum and Art Gallery.
 Lady in a Garden
 The Charity of St. Elizabeth of Hungary
 The Rose's Day
 Stitching the Standard
 Waiting
 Cromwell dissolving the Long Parliament
 Forest Tryst
 Sweets to the Sweet
 Courtship
 Con Amore
 The Request
 The King and the Beggar-maid

Galleri

Referencer

Eksterne henvisninger 

 Edmund Blair Leighton  at the Art Renewal Center where Kara Ross is researching and writing the Catalogue Raisonné for Edmund Blair Leighton.

Malere fra England
Ian McElhinney

Ian McElhinney (født 19. august 1948) er en nordirsk skuespiller, som gennem sin karriere har medvirket i en lang række tv-serier. Han er blandt andet kendt for rollen som Barristan Selmy i tv-serien Game of Thrones og General Dodonna i Rogue One.

Udvalgt filmografi

Film 
 Angel (1982) – Brudgom
 Messe for en morder (1987) – Logerende
 Hidden Agenda (1990) – Jack Cunningham
 The Playboys (1992) – Joe Cassidy
 Hamlet (1996) – Barnardo
 City of Ember (2008) – Bygger
 Triage (2009) – Ivan
 I kærlighed og modgang (2010) – Præst
 Rogue One: A Star Wars Story (2016) – General Dodonna
 The Journey (2016) – Rory McBride

Tv-serier 
 Taggart (1993; 2 afsnit) – Archie Rae / Sean O'Donnell
 Queer as folk (1999; 2 afsnit) – Clive Jones
 The Clinic (2003; 5 afsnit) – Joseph McGarry
 Sex, magt og intriger (2007; enkelt afsnit) – Pave Clemens 7.
 Single-Handed (2007; 2 afsnit) – Gerry Driscoll
 Game of Thrones (2011, 2013–15; 25 afsnit) – Barristan Selmy
 The Fall (2013–14; 5 afsnit) – Morgan Monroe
 Ripper Street (2012–14; 3 afsnit) – Theodore P. Swift

Eksterne henvisninger 

 

Skuespillere fra Nordirland
Filmskuespillere
Tv-skuespillere
Personer fra Belfast
Conleth Hill

Conleth Seamus Eoin Croiston Hill (født 24. november 1964) er en nordirsk skuespiller, der har optrådt på scenen i både britiske og amerikanske forestillinger. Han er bedst kendt i rollen som Varys i tv-serien Game of Thrones.

Udvalgt filmografi

Film 
 Mig og Melody (2009) – Brockman
 Perrier's Bounty (2009) – Russ
 Laksefiskeri i Yemen (2011) – Bernard Sugden
 Serena (2014) – Dr. Chaney, ukrediteret
 A Patch of Fog (2015) – Sandy Duffy

Tv-serier 
 Game of Thrones (2011–19; 46 afsnit) – Varys
 Suits (2013; 6 afsnit) – Edward Darby
 Kriminalkommissær Foyle (2015; enkelt afsnit) – Sir Ian Woodhead

Eksterne henvisninger 

 
 

Skuespillere fra Nordirland
Filmskuespillere
Teaterskuespillere
Tv-skuespillere
Ralph Allan Sampson

Ralph Allan Sampson (født 25. juni 1866 i Schull, Irland, død 7. november 1939 i Bath) var en engelsk astronom.

Sampson studerede i Cambridge og blev 1896 ansat som professor i matematik og fra 1908 også i astronomi ved Universitetet i Durham og direktør for observatoriet sammesteds. Fra 1911 var Sampson Astronomer Royal for Scotland og professor i astronomi ved Universitetet i Edinburgh. Sampson har beskæftiget sig med solen: On the rotation and mechanical state of the sun (1894), The sun (1914), og Jupiterdrabanterne: On the old observations of the eclipses of Jupiters satellites (1909), A discussion of the eclipses of Jupiters satellites 1878—1903 (1909), Tables of the four great satellites of Jupiter (1910), Theory of the four great satellites of Jupiter (1921). Ved siden heraf har Sampson diskuteret ure og tidstjeneste: On clock errors and wireless time signals, Determination of longitude by wireless telegraphy (1920). Han har målt effektive temperaturer for 64 stjerner (Monthly Notices 85). Sampson var medudgiver af Adams' Collected scientific papers, II (1900) og har publiceret A description of Adams' manuscript on the perturbations of Uranus (1904).

Kilder 

  
 
 

Astronomer fra Storbritannien
Professorer fra Storbritannien
Faglitterære forfattere fra England
Engelsksprogede forfattere
Briter i 1800-tallet
Briter i 1900-tallet
ECM

ECM kan henvise til:

 ECM Records – tysk pladeselskab
 Motorstyreenhed – styreenhed til nyere motorer, på engelsk engine control unit (ECU) eller engine control module (ECM)
 Ekstracellulær matrix – begreb indenfor biologi, også kaldt ekstracellulær masse
 Elektronisk angreb – del af elektronisk krigsførelse, på engelsk electronic countermeasures (ECM)
Gransherad

Gransherad er en bygd i Notodden Kommune i Telemark i Norge. Den er beliggende ca. 25 km. fra byen Notodden og ca. 15 km. fra bygden Sauland.

Bygden har ca. 750 indbyggere. Der er en skole med ca. 100 elever, børnehave, dagligvarebutik, kro, tankstation, savværk og et tidligere høvleri, der benyttes til koncerter og andre kulturformål.

Historie 
Gransherad var frem til 1860 et sogn i Hjartdal Kommune, og sognet blev derefter til sin egen kommune. Dette varede frem til 1964, da kommunen blev slået sammen med Notodden, Heddal og den sydlige del af Hovin til det nuværende Notodden Kommune.

Kendte personer 
Den norske komponist og musikanmelder, Klaus Egge, blev født i Gransherad. Fløjtentist og vokalist i det norske popband Trang fødsel, Jørund Fluge Samuelsen, voksede også op i bygden.

Galleri

Referencer

Eksterne henvisninger 

Byer i Vestfold og Telemark
Austvoll Station

Austvoll Station (Austvoll stoppested) var en jernbanestation på Bergensbanen, der lå i Flå kommune i Norge.

Stationen åbnede som holdeplads 21. december 1907 som en del af strækningen mellem Geilo og Gulsvik. Den blev opgraderet til station omkring 1921. 1. december 1970 blev den nedgraderet til trinbræt. Betjeningen med persontog ophørte 23. maj 1982, og fra 3. juni 1984 havde den status som læssespor. Spor 2 og 3 samt sporskifter blev taget op i 1989.

I Austvoll står det eneste tilbageværende vandtårn på Bergensbanen, og ved siden af stationsbygningen står der et das. Stationsbygningen, der er opført efter tegninger af Paul Armin Due, er blevet bygget noget om i forhold til den oprindelige udformning. Læsserampen på den nordlige side af sporet bar i 2012 præg af ikke at have været i brug et stykke tid.

Litteratur

Eksterne henvisninger

Noter 

Stationer på Bergensbanen
Nedlagte jernbanestationer i Norge
Etableret i 1907
Jernbanestationer i Viken
Bergheim Station

Bergheim Station (Bergheim stoppested) er en tidligere jernbanestation på Bergensbanen, der ligger ved bebyggelsen Bergheim i Nes kommune i Norge.

Stationen åbnede som holdeplads kun med ekspedition af passagerer og gods 20. maj 1913. Den blev nedgraderet til ubemandet trinbræt 1. juli 1956, og 23. maj 1982 ophørte betjeningen med persontog. 7. december 1984 fik den status som fjernstyret krydsningsspor.

Stationsbygningen blev opført i 1913 efter tegninger af arkitekten Harald Kaas, der også tegnede flere andre stationsbygninger på Bergensbanen. Stationsbygningen i Bergheim blev revet ned i 1981.

Litteratur

Eksterne henvisninger 

Stationer på Bergensbanen
Jernbanestationer i Norge uden persontrafik
Etableret i 1913
Jernbanestationer i Viken
Bogegrend Station

Bogegrend Station (Bogegrend holdeplass) er en tidligere jernbanestation på Bergensbanen, der ligger i Vaksdal kommune i Norge. Den har hverken stationsbygning eller krydsningsspor og er kun tilgængelig til fods.

Stationen åbnede som trinbræt 15. maj 1938. Oprindeligt hed den Boger, men den skiftede navn til Bogegrend i februar 1939. Betjeningen med persontog ophørte 9. december 2012. På det tidspunkt blev den kun betjent mandag-fredag af to tog mod Bergen om morgenen og to tog om eftermiddagen mod Voss.

Eksterne henvisninger 

Stationer på Bergensbanen
Jernbanestationer i Norge uden persontrafik
Etableret i 1938
Jernbanestationer i Hordaland
Trofors

Trofors er en by og administrationscenter i Grane Kommune i det norske fylke Nordland. Byen har pr. 1. januar 2016 807 indbyggere. Europavej E6 passerer gennem byen, og her starter også Riksvei 73, som går via Hattfjelldal til Sverige. Den nærmeste lufthavn er Mosjøen Lufthavn, Kjærstad, som ligger 5 km. syd for Mosjøen, ca. 40 minutter med bil fra Trofors. Jernbanestrækningen Nordlandsbanen går også gennem Trofors, og der er mulighed for påstigning på Trofors Station. 

Ved Trofors mødes Svenningdalselven, der kommer fra syd og Vefsna, der kommer fra Hattfjelldal i øst. Dele af Lomsdal-Visten nationalpark ligger i Grane Kommune, der er rig på vildmark og fiskemuligheder, og har over 2.000 søer egnet til fiskeri.

Kendte personer 
Den norske popduo, Marcus & Martinus, er opvokset og bor i Trofors.

Galleri 

Byer i Nordland fylke
Fraport

Fraport er en tysk virksomhed, der driver lufthavne i Tyskland og en række andre lande i Europa, Asien og Sydamerika. Firmaet har hovedsæde i Frankfurt am Main og ejerkredsen var i 2017 delstaten Hessen (31,32%), Frankfurt am Main kommune (20%), Lufthansa 8,2%, Lazard Asset Management (5,05%) og andre (35,19%). Aktiekapitalen var i maj 2016 924,3 mio EUR.

Lufthavne

Overtagelse af græske lufthavne 
Efter langvarige forhandlinger med den græske stats privatiseringsorgan TAIPED overtog Fraport i april 2017 ledelsen og driften af 14 regionale lufthavne på en 40-årig kontrakt. 2017-2021 agter Fraport at investere 330 mio EUR og forventer i hele kontraktperioden at bruge yderligere 670 mio EUR.

Henvisninger 

Lufthavnsoperatører
Transportvirksomheder fra Tyskland